CELEX: 62012CN0034
Language: lv
Date: 2012-01-24 00:00:00
Title: Lieta C-34/12 P: Apelācijas sūdzība, ko par Vispārējās tiesas (ceturtā palāta) 2011. gada 8. novembra spriedumu lietā T-88/09 Idromacchine Srl u.c. /Komisija 2012. gada 24. janvārī iesniedza Idromacchine Srl u.c.

24.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 89/15
            
         Apelācijas sūdzība, ko par Vispārējās tiesas (ceturtā palāta) 2011. gada 8. novembra spriedumu lietā T-88/09 Idromacchine Srl u.c./Komisija 2012. gada 24. janvārī iesniedza Idromacchine Srl u.c.
   (Lieta C-34/12 P)
   2012/C 89/23
   Tiesvedības valoda — itāļu
   
      Lietas dalībnieki
   
   
      Apelācijas sūdzības iesniedzēji: Idromacchine Srl, Alessandro Capuzzo, Roberto Capuzzo (pārstāvji — W. Viscardini un G. Donà, advokāti)
   
      Otra lietas dalībniece: Eiropas Komisija
   
      Apelācijas sūdzības iesniedzēju prasījumi:
   
   
               —
            
            
               daļēji atcelt Vispārējās tiesas (ceturtā palāta) 2011. gada 8. novembra spriedumu lietā T-88/09 daļā, kurā:
               
                           —
                        
                        
                           tajā nav atzīts Idromacchine nodarītais mantiskais kaitējums;
                        
                     
                           —
                        
                        
                           tajā attiecībā uz Idromacchine ir atzīts morālais kaitējums nenozīmīgā apmērā;
                        
                     
                           —
                        
                        
                           tajā nav atzīts R. Capuzzo nodarītais morālais kaitējums;
                        
                     
                           —
                        
                        
                           līdz ar to apmierināt pirmajā instancē formulētos prasītāju prasījumus;
                        
                     
         
               —
            
            
               piespriest Eiropas Komisijai atlīdzināt tiesāšanās izdevumus abās tiesvedības instancēs.
            
         
      Pamati un galvenie argumenti
   
   Prasītāji norāda uz šādām Vispārējās tiesas pieļautām kļūdām tiesību piemērošanā:
   
               I.
            
            
               acīmredzama, no tiesvedības aktiem izrietoša kļūda tiktāl, ciktāl Vispārējā tiesa ir atzinusi, ka Idromacchine piedēvēto kaitējuma pamatā esošo faktu kļūdainā rakstura izvērtējums nav attiecīgās prasības priekšmets;
            
         
               II.
            
            
               nepietiekams un tādējādi kļūdains pamatojums attiecībā uz iebildumu par pienākuma ievērot pienācīgu rūpību un tiesību uz aizstāvību principu pārkāpumu noraidījumu;
            
         
               III.
            
            
               acīmredzama, no tiesvedības aktiem izrietoša faktisko apstākļu un pierādījumu attiecībā uz nodarīto materiālo kaitējumu sagrozīšana — Pierādīšanas pienākumu reglamentējošo tiesību normu pārkāpums — Kļūdas pamatojumā;
            
         
               IV.
            
            
               pienākuma norādīt pamatojumu, samērīguma un nediskriminācijas principu pārkāpums, kā arī tiesību aizsardzības iespējas neesamība attiecībā uz Idromacchine piešķirtā morālā kaitējuma atlīdzinājuma apmēra novērtēšanas kritērijiem;
            
         
               V.
            
            
               nediskriminācijas principa pārkāpums, pamatojuma nesniegšana, acīmredzama, no tiesvedības aktiem izrietoša materiāltiesiskā neprecizitāte attiecībā uz atteikumu piešķirt zaudējumu atlīdzību par R. Capuzzo nodarīto morālo kaitējumu.